Banner o Guinea

The banner o Guinea wis adoptit on the 10t November 1958.

The banner's colours wis adoptit frae the Rassemblement Democratique Africaine anes, that bein the dominant muivement at the time o unthirldom. The colours wis thairsels derived frae the Ghana anes, whilk haed first adoptit thaim in 1957. Sekou Toure, the first Preses o Guinea, wis a close associate o Kwame Nkrumah, the umwhile dictator o Ghana. Reid seemboleises the fowk's sacrifice, yellae represents the sun an the yird's riches, an green the kintra's vegetation.

In keepin wi ither banners in the region, the Pan-African muivement's colours o reid, yellow, an green is uised. As a umwhile French colony, it mey be nae coincidence that the design is a tricolour. The banner's colours frae the left tae the richt is the conter o the banner o Mali. 

Category:Naitional seembols o Guinea
Guinea